Aeris Dinasztia

**ÖSSZEFOGLALÓ**
Az aerisek a tisztaság és tökély megtestesítői, azaz így tartják maguk
számon. Finomságra és ésszerű gondolkodásra neveltek, nem tartják az
agressziót jó döntésnek, inkább elméleti megoldásokat kereső típusok.
Nem mesterei az érzelmek kifejezésének. Sokan foglalkoznak köztük
tudományos, logikát és gondolkodást igénylő témákkal, míg kevesen
végeznek fizikai feladatokat.
Elszigeteltségükből kifolyólag nem lehet tudni pontosan, mennyi aeris él
 a Földön, de feltételezések szerint a ők jelenleg a legkisebb népességű
 dinasztia.

**ÉLETMÓD**
Sok köztük a vegetáriánus vagy vegán, függően attól, milyen közeg veszi
őket körül. Általában saját kis közösségeikben, családi körben érzik
biztonságban magukat.

 A dinasztiák közül náluk a leggyakoribb a múlt megőrzése és a
hagyományaik tisztelete, melyet bizonyos családokban a fiatalok
beavatásával koronáznak meg. A hagyománykövető, és azt elhagyó
közösségek élesen elkülönülnek egymástól, általában utóbbiak már a
modern, emberi életvitel hívei, a "maradiak" még többé-kevésbé
igyekeznek tartani az ősi szokásokat: többek között a korai házasságot
és a rokoni kapcsolatok erős ápolását.

**KAPCSOLATOK**
A legzárkózottabb fajta mind közül. Ritka, hogy bárminemű kapcsolatban
állnak a többi arcanosa típussal, inkább a saját vérükre támaszkodnak,
ezen belül viszont összetartás jellemzi őket. A másik három dinasztia
közül talán a terramokat szívlelik a legjobban, az ignisek kifejezetten
tabutémának számítanak. Elsődleges sokuknak az, hogy kiegyensúlyozott
életet élhessenek, így inkább kerülik az emberi fajjal a konfliktust -
vagy legalábbis jól titkolják, ha szerveznek ellenük valamit.

**HAGYOMÁNYKÖVETŐK**
Az Aerisek között található a legtöbb, hagyományaikat tisztelő és követő
 egyén. Nem csoda, hiszen e fajtánál a legnagyobb az összetartás,
valamint ők őrizték meg ősi kultúrájukat, vallásukat. A fajta
felsőbbrendű formájának, már-már istenének Felhőt tekintik, aki egy
egészként testesíti meg az egész Aeris fajtát. (Több néven is illetik,
általában családonként változóan, de mindenki ismeri a megnevezéseit.
Ezek pl. Fátyol, Ég, Szellő, stb.)
Felhőben kevesen kételkednek, hiszen hozzá kapcsolják az élet
körforgását is. Belőle lesznek és elmúlásukkal hozzá térnek vissza. Ezt a
 hitüket még előző otthonukról hozhatták magukkal, habár ebben senki sem
 biztos.
18. életévüket betöltvén, születésnapjukon esnek át az úgynevezett
beavatásukon, mely arcuk befestésével zajlik. A színes, olykor fülüket
és nyakukat is fedő festék a fajtájukhoz való hűséget és hagyományainak
követését jelenti. A ceremónia után, mely általában tágabb családi
körben zajlik, elvárás, hogy a beavatott egyén saját családot, otthont
alapítson magának.

**TESTI ADOTTSÁGOK**
 *Súly: 40-60 kg | Magasság(fej): 165-170 cm | Vér színe: Indigó*

**• ALKAT** Vékonyak és légiesek. Szervezetük nem raktározza
látványosan a zsiradékot, így csontozatuk néhol külsőre is
megmutatkozik. Nyakuk hosszú, farokrészük vékony, kunkorításra nem
alkalmas.

**• VÉGTAGOK** Kissé instabilan képesek két lábon közlekedni, zárt
térben általában ehhez túl magasak. Kezeiken 4 ujj található,
hüvelykujjuk nincs. Végtagjaik kifejezetten hosszúak és erősek. Ujjaik
fogásra alkalmasak, bár másképp ragadnak meg dolgokat, mint az emberek.
Karmaik végleges formájukban már keveset nőnek hosszúságra, nehezen
eltávolíthatók.

**• ÉRZÉKSZERVEK** Három bagolyszerű, kerek szemük van, a középső
vékony és viszonylag kicsi, a homlokukon található. A kellemetlen
szennyeződésektől dús, tollas szemöldökük véd. Füleik aprók, tollborítás
 védi őket. Orruk szinte alig látható.

**• FOGAZAT** Tompa és kerek, nagyjából mindegyik fog hasonló méretű.
 Már elsőre a maradandó fogaik nőnek ki, melyek nehezen sérülnek, de nem
 is képesek regenerálódni.

**• KÜLSŐ BORÍTÁS** A furcsa, azonban puha tapintású tollazat és szőr
 elegyedik egymással. Végtagjaik általában pihések-szőrrel borítottak,
vékony testüket védelmező tollköpönyeg fedi.

**• SZÍN ÉS MINTÁZAT** Ideáljuk a minél világosabb, letisztult külső,
 ezért sok köztük a világos megjelenésű, azonban kevés a tiszta-fehér
alapszín. Mintázatuk általában egyszerű, füleiken, köpenyükön és
végtagjaikon tűnhetnek fel sötétebb-világosabb részek, általában ha
komplexebb rajzolat fordul elő rajtuk, az pöttyözet.

**ELŐNYÖK ÉS HÁTRÁNYOK**
**+**Testük lehetővé teszi a nagy ugrásokat és a szélsebességet - akár 90km/h gyorsasággal is képesek futni.
Három szemük remek látást ad nekik mint nappal, mint éjszaka (a középsővel csak árnyékokat és éleket látnak)
Karmaik élessége a legfinomabban élezett késekével vetekszik, amennyiben megfelelően ápolják azokat.
A többiekhez képest nagyon gyorsan gyógyulnak, viszont felületesen is.

**-** Vékony csontjaikat kevés réteg védi, így könnyedén eltörnek.
Szaglásuk tompa, kicsit talán még jobban is, mint az emberé.
Alapjában véve kevés rajtuk az izom, így ritka jelenség az erős aeris.